Formaður BHM segir að tryggja þurfi heilindi og traust til stjórnsýslunnar og ræða heimild ráðamanna til að færa embættismenn til í starfi. Þrír af fjórum ráðuneytisstjórum sem skipaðir hafa verið á þessu ári voru fluttir til í starfi úr öðrum embættum.
Ráðuneytisstjórarnir voru skipaðir án auglýsingar. Sömu sögu er að segja um stöðu þjóðminjavarðar. Mennta- og menningarmálaráðherra hefur skipað Hörpu Þórsdóttur, safnstjóra Listasafns Íslands, í það embætti - án þess að staðan hafi verið auglýst.
Þessar tilfærslur eru gerðar á grundvelli laga sem sem kveða á um að auglýsa skuli embættin - en veita einnig heimild til að flytja embættismann úr einu embætti í annað.
Friðrik Jónsson er formaður BHM. Hann segir að þó heimildin sé skýr í lögum, sé skylda til að auglýsa. Sú meginregla ætti að vega hærra en undanþágu heimild.
Færst hafi í aukana að þessi heimild sé nýtt og ákveðin tilhneigin sé hjá stjórnsýslu og ríkisstofnunum að stunda hálfgerða mannauðsstjórnun á grundvelli skipulagsbreytinga sem hæpnar forsendur séu fyrir.
Og ég hef aðeins áhyggjur afþví að það grafi kannski undan trausti og heilindum, hvað varðar stjórnsýsluna sérstaklega
heilindi, traust og trú embættismannakerfisins skipti máli í lýðræðisríki og það á að vera óháð pólitísku boðvaldi. Forsendur fyrir tilfærslum þurfa að vera skýrar.
Þannig að ef að það eru ekki málefnalegar ástæður að baki þá er um við á hálum ís - og það má velta því fyrir sér, eru málefnalegar ástæður fyrir því að færa frekar en að auglýsa?
Nauðsynlegt sé að ræða frekar hvernig þessi heimild sé nýtt og á hvaða forsendum.
Ég held að það væri mjög gott að eiga þetta samtal, bæði við okkur hagsmunasamtökin en líka á Alþingi.
Þrír af þeim fjórum ráðuneytisstjórum sem hafa verið skipaðir það sem af er þessu ári hafa verið ráðnir án auglýsingar. Formaður BHM segist að þetta gæti grafið undan trausti til stjórnsýslunnar.